Venemaal loodi uus odavlennufirma Citrus, reisijad hakkavad lendama roosade lennukitega(7)
Ettevõte S7Group on sellise nime andnud uuele odavlennufirmale, mis peaks lendamist alustama 2022. aastal. Citrus on tuletatud kahest inglisekeelsest sõnast – city ja Russia.
S7 esindajad teatasid, et uue odavlennufirma nimi peegeldab lennukompanii eesmärki ühendada Venemaa linnu (Cities of Russia). Samuti peab see seostuma reisijatele eredate ja positiivsete reisikogemustega. S7 Telegram-kanalis näidati ka videot eeldatava Citruse logoga.
PBK andmetel kavatseb Citrus kasutada roosaks värvitud lennukeid. Tegutsevate lennufirmade seas kasutab selle värvi varjundeid ka suurim Euroopa odavlennufirma Wizz Air.
S7 Group teatas uue odavlennufirma loomisest selle aasta juulis ja oodatavalt sooritab see oma esimese lennu 2022. aasta juulis. See lennufirma luuakse endise lennufirma „Глобус” baasil. Lennufirma hakkab reisijaid transportima Venemaa regionaalsete keskuste vahel. Lennukipark hakkab koosnema Airbus A320 186-kohalistest lennukitest.
Hetkel on Venemaa ainus tegutsev odavlennufirma Pobeda, mis on Aerofloti tütarettevõte ning on töös alates 2014. aasta septembrist.
Allikas: RusDelfi